OpenLLM-France/wikimedia huggingface dataset:
# Jean-Marie Poiré

Jean-Marie Poiré (París, 10 de juliol de 1945) és un director, guionista, productor i actor francès. Actualment viu a Brussel·les.

## Biografia

Fill d'Alain Poiré i cosí germà de l'actor Yves Rénier, al començament de la seva carrera, va treballar com a fotògraf i cantant, abans de dedicar-se a l'escriptura i després a fer pel·lícules. Del 1967 al 1968 va treballar com a fotògraf amb el pseudònim d'Antonin Berg (1967-1968). Com a cantant, va formar part del grup the Frenchies, sota el pseudònim Martin Dune. El grup només va treure un àlbum, Lola Cola, en 1974. El 1975 va editar un senzill de 45 rpm en solitari, amb els títols Platon i Label motel. Aquest disc va formar part de la banda sonora de la pel·lícula Pas de problème ! de Georges Lautner.
Primer es va donar a conèixer gràcies als seus èxits amb l'l'equip d'Splendid, com Quin Nadal! (1982) o Papy fait de la résistance (1983), i després va continuar una llarga col·laboració amb Christian Clavier, en particular produint Les Visiteurs i Els àngels de la guarda, que assolirien un gran èxit de públic i de crítica.
Destaca pel seu estil de direcció: muntatges molt ràpids i desconcertats amb de vegades més de 1.000 plans per pel·lícula.

## Filmografia completa com a director-guionista

* 1978: Les Petits Câlins
* 1980: Retour en force
* 1981: Les Hommes préfèrent les grosses
* 1982: Quin Nadal!
* 1983: Papy fait de la résistance
* 1986: Twist again à Moscou
* 1989: Mes meilleurs copains
* 1991: L'operació Corned-Beef
* 1993: Les Visiteurs
* 1995: Els àngels de la guarda
* 1998: Les Couloirs du temps : Les Visiteurs 2
* 2001: Dos penjats a Chicago
* 2002: Ma femme s'appelle Maurice
* 2009: Le Grimoire d'Arkandias
* 2016: Els visitants la fan grossa

## Nominacions

* 1994: Nominacions al César a la millor pel·lícula, César al millor director i César al millor guió original o adaptació (amb Christian Clavier) per Les Visiteurs.
* 2018 : Coup de cœur al Festival Internacional de Cinema de Comèdia de Lieja

## Referències

* ↑ «Christian Clavier : "Nous préparons Les Visiteurs en Belgique"» (en francès). [Consulta: 9 maig 2015].
* ↑ Cinémathèque française. «Jean-Marie Poiré», 10-03-2010.
* ↑ «45 tours de rock français», 10-03-2010. Arxivat de l'original el 2010-02-18. [Consulta: 12 desembre 2021].
* ↑ «Festival International du Film de Comédie de Liège» (en francès). Festival International du Film de Comédie de Liège. [Consulta: 13 febrer 2019].
# Joaquín González Vidaurreta

Joaquín González Vidaurreta (Vitòria, 15 de desembre de 1905 - Madrid, 31 de juliol de 1990) fou un militar basc, capità general de la III Regió Militar a finals de la dècada del 1960.
Membre del cos d'Enginyers, va lluitar a la guerra del Rif com a tinent. Durant la guerra civil espanyola va lluitar es va unir al bàndol revoltat i fou Cap de Transmissions de la XII Divisió, que va lluitar al front de Madrid i a la batalla de Terol. Després actuà a l'ofensiva de Catalunya com a cap de transmissions al Cos d'Exèrcit Marroquí. En acabar la guerra assolí el grau de comandant i el 1942 es va diplomar en Estat Major. Fou destinat a l'Estat Major Central, i un cop ascendit a coronel, en 1959 fou agregat militar a l'ambaixada espanyola als Estats Units, aleshores dirigida per José María de Areilza. Va tornar el 1961, aleshores fou ascendit a general de brigada i destinat novament a l'Estat Major. En 1964 fou ascendit a general de divisió i nomenat Cap de Transmissions de l'Exèrcit. En 1966 va ser governador militar de Màlaga.
A finals de 1967 fou ascendit a tinent general i fou nomenat capità general de la III Regió Militar en substitució de Santiago Mateo Marcos, que acabava de morir. Dos anys més tard, però, deixava la capitania quan fou nomenat cap de la Casa Militar del Cap de l'Estat, càrrec que va ocupar fins a gener de 1972. Després fou President del Consell Directiu del Patronat de Cases Militars, càrrec que va ocupar fins 1978.

## Referències

* ↑ Esquela mortuòria al diari ABC
* ↑ Joaquín González Vidaurreta, Auñamendi Eusko Entziklopedia
* ↑ "Las fuerzas armadas aceptarán el gobierno que quiera el pueblo, sea cual sea su color", ABC, 13 d'abril de 1977
* ↑ Decreto 3005/1967, de 15 de diciembre, por el que se promueve al empleo de Teniente General al General de División don Joaquín González Vidaurreta, nombrándole Capitán General de la tercera Región Militar.
* ↑ El teniente general González Vidaurreta, Jefe de la Casa Militar del Jefe del Estado, ABC, 12 de desembre de 1969
# Joaquín González de la Peña

Joaquín González de la Peña fou un advocat i polític espanyol, va ser ministre de Gracia i Justícia durant el regnat d'Alfons XIII.
Senador per Sevilla en 1905, va desenvolupar la seva carrera professional en l'Administració de Justícia arribant a ser president de sala del Tribunal Suprem d'Espanya el 1904, càrrec que ocupava quan va ser nomenat ministre de Gracía i Justícia al govern que presidiria Eugenio Montero Ríos exercint la cartera entre el 23 de juny i el 31 d'octubre de 1905.

## Referències

* ↑ Fitxa del Senat
* ↑ Certificat al web del Senat
* ↑ Pedro Pascual. El compromiso intelectual del político: ministros escritores en la Restauración Canovista, 1999, p.124.
Càrrecs públics :
| Precedit per: Francisco Javier Ugarte Pagés | Ministre de Gràcia i Justícia 1905 | Succeït per: Joaquín López Puigcerver |
# Vérkhnieie Babalàrovo

Vérkhnieie Babalàrovo (en rus: Верхнее Бабаларово) és un poble de Baixkíria, a Rússia, que en el cens del 2010 tenia 137 habitants. Pertany al districte de Iermolàievo.

## Referències

* ↑ Закон Республики Башкортостан от 19.11.2008 № 49-з «Об изменениях в административно-территориальном устройстве Республики Башкортостан в связи с объединением отдельных сельсоветов и передачей населённых пунктов»
# Tròfil

Tròfil (en llatí Trophilius, en grec Τρόφιλος) fou un metge grec.
El cita Estobeu que el qualifica de metge perfecte, i diu que sabia distingir el que era possible del que no ho era. Podria ser l'autor de Συναγωγὴ Ἀκουσμάτων Θαυμασίων, que cita el mateix Estobeu. Fabricius pensa que és el Tròfil esmentat per Plutarc en la seva Salataria Praecepta, i si és així hauria viscut una mica abans del segle i.

## Referències

* ↑ Trophilus a: William Smith (editor), A Dictionary of Greek and Roman biography and mythology. Vol. III Boston: Little, Brown & Comp., 1867, p. 1177
# Drets del col·lectiu LGBT al Gabon

Aquest és un article sobre els drets LGBT al Gabon. Les persones lesbianes, gais, bisexuals i transsexuals al Gabon han d'afrontar reptes legals que no experimenten els residents no LGBT. Tant l'activitat sexual masculina com femenina amb persones del mateix sexe és legal a Gabon, però les parelles del mateix sexe amb cap de família del mateix sexe no disposen de les mateixes proteccions legals de les que disposen les parelles heterosexuals.
En desembre de 2008, Gabon va copatrocinar i va signar la Declaració sobre orientació sexual i identitat de gènere de les Nacions Unides demanant la despenalització mundial de l'homosexualitat, sent un dels sis països africans en fer-ho. El 2011, però, Gabon va votar en contra d'una resolució patrocinada per Sud-àfrica titulada "Els drets humans, orientació sexual i identitat de gènere" en el Consell de Drets Humans.

## Lleis relatives a l'activitat sexual entre persones del mateix sexe

L'activitat sexual entre persones del mateix sexe és legal i no estava tipificada com a delicte.

## Reconeixement de les relacions entre persones del mateix sexe

No hi ha cap reconeixement legal de les parelles del mateix sexe.

## Proteccions de discriminació

No hi ha protecció legal contra la discriminació basada en orientació sexual.

## Condicions de vida

L'Informe dels Drets Humans del 2010 del Departament d'Estat dels Estats Units va trobar que "la discriminació i la violència contra les persones lesbianes, gais, bisexuals i persones transgènere (LGBT) era un problema, i les persones LGBT sovint mantenien la seva condició en secret a la comunitat per por de ser assetjats o discriminats".

## Taula resum

* Activitat sexual legal amb el mateix sexe
* Mateixa edat de consentiment
* Lleis antidiscriminació a la feina
* Lleis antidiscriminació en la prestació de béns i serveis
* Matrimoni del mateix sexe
* Lleis antidiscriminació en el discurs de l'odi i la violència
* Reconeixement de les parelles del mateix sexe
* Adopció de fillastres per parelles del mateix sexe
* Adopció conjunta per parelles del mateix sexe
* Prestació de servei militar per gais i lesbianes
* Dret legal a canviar de gènere
* Accés a la fecundació in vitro per lesbianes
* Subrogació comercial per a parelles d'homes homosexuals
* Permís per donar sang als MSMs

## Referències

* ↑ «State-sponsored Homophobia A world survey of laws prohibiting same sex activity between consenting adults». Arxivat de l'original el 2012-06-11. [Consulta: 21 desembre 2012].
* ↑ «Statement on human rights and sexual orientation and gender identity». United Nations. Arxivat de l'original el 17 de desembre 2013. [Consulta: 17 desembre 2013].
* ↑ «17/19 Human rights, sexual orientation and gender identity». [Consulta: 18 desembre 2013].
* ↑ «Interpol Gabon Spring 2006 edition». Arxivat de l'original el 2016-10-26. [Consulta: 9 març 2018].
* ↑ AVERT Worldwide ages of sexual consent
* ↑ GABON
# Centre Tecnològic per a la Indústria Aeronàutica i de l’Espai

El Centre Tecnològic per a la Indústria Aeronàutica i de l'Espai (CTAE), és una fundació privada sense ànim de lucre creada el març de 2005 per la docència, el govern i la indústria a Catalunya. CTAE s'ha compromès a impulsar el sector aeronàutic i espacial a Catalunya, amb l'objectiu de millorar la competitivitat industrial, estimular la innovació, i la realització d'iniciatives transversals relacionades amb els centres de recerca, els governs i empreses.
CTAE ofereix serveis de Recerca, Desenvolupament i Innovació ("R+D+i") a les empreses, ajudant a transformar els conceptes en productes, amb el suport i les competències de les universitats i centres de recerca, i projectes de finançament amb una fórmula mixta de finançament públic-privat. L'entitat promou la transformació regional i la cooperació internacional, transferència de tecnologia amb altres organitzacions de sectors no-aeroespacials, així com la promoció d'activitats relacionades amb la difusió del sector aeroespacial a la societat.

## Referències

* ↑ «Centre Tecnològic per a la Indústria Aeronàutica i de l'Espai». Parc Meditarrani de la Tecnologia. Arxivat de l'original el 6 de novembre 2014. [Consulta: 17 desembre 2012].
* ↑ «Centre Tecnològic per a la Indústria Aeronàutica i de l'Espai (CTAE)» (en anglès). biocat.cat. [Consulta: 17 desembre 2012].
* ↑ «Constituït el Centre Tecnològic per a la Indústria Aeronàutica i de l'Espai com a motor del sector a Catalunya» (pdf). Generalitat de Catalunya, 2004. Arxivat de l'original el 6 de novembre 2014. [Consulta: 17 desembre 2012].

## Enllaços externs

* - Lloc web oficial
# Campionat britànic de trial 1979

La temporada de 1979 del Campionat britànic de trial fou la 30a edició d'aquest campionat, organitzat per l'ACU. El calendari oficial constava de 10 proves puntuables.

## Classificació final

| Posició | Pilot | Motocicleta | Punts |
| 1 | Malcolm Rathmell | Montesa | 124 |
| 2 | Martin Lampkin | Bultaco | 99 |
| 3 | Rob Shepherd | Honda | 94 ½ |
| 4 | John Reynolds | Suzuki | 71 |
| 5 | Nigel Birkett | Montesa | 59 |
| 6 | Chris Sutton | Suzuki | 46 |
| 7 | Chris Clarke | Montesa | 31 |
| 8 | Peter Cartwright | Bultaco | 26 ½ |
| 9 | Steve Wilson | Bultaco | 17 |
| 10 | G. Parken | SWM | 9 |

## Referències

* «Great Britain - 1979» (en anglès). trialonline.org. [Consulta: 19 març 2023].
# Joaquín Gimeno Lahoz

Joaquín Gimeno Lahoz (6 d'octubre de 1948, La Mata de los Olmos, Terol) és un bisbe catòlic espanyol. Des del 2010 és el bisbe de la diòcesi de Comodoro Rivadavia.

## Biografia

Realitzà els estudis eclesiàstics als seminaris menor i major de la diòcesi de Terol i Albarrasí, on fou ordenat sacerdot el 29 de juny del 1973 per Victorio Oliver Domingo a la Catedral d'Albarrasí. El 1974 es traslladà a l'Argentina, on començà a treballar com a sacerdot a la diòcesi d'Azul, el 1984 fou capellà de l'església de Nostra Senyora de Lourdes i el 1992 de la Catedral de Nostra Senyora del Roser d'Azul. Més endavant, el 1996, fou destinat a la diòcesi de Comodoro Rivadavia, prestant servei a persones indígenes al municipi d'El Maitén, i el 2006 fou vicari general de la diòcesi i també fou el vicepresident de Càrites i assistent de diferents grups dels equips de Nostra Senyora de Lourdes.
El 15 de juliol del 2010 el Papa Benet XVI el nomenà nou bisbe de la diòcesi de Comodoro Rivadavia en successió de Virginio Domingo Bressanelli. Rebé el sagrament de l'orde el 15 d'octubre d'aquell any a mans de Mn. Victorio Oliver Domingo i com a co-consagrants Antonio Ángel Algora Hernando i Virginio Domingo Bressanelli.
# Eleccions legislatives malteses de 1955

Les Eleccions legislatives malteses de 1955 es van celebrar el 1955. Va guanyar el Partit Laborista i el seu cap Dom Mintoff fou nomenat primer ministre.

## Resultats

Resum dels resultats electorals de 1955 a la Cambra de Diputats de Malta
| Partits | Partits | Vots | % | Escons | +/- |
| | Partit Nacionalista Partit Nazzjonalista | 48.514 | 40 | 17 | - |
| | Partit Laborista Partit Laburista | 68.447 | 57 | 23 | - |
| | Independents | 3.694 | 3 | - | - |
| | Total (participació 81,1%) | 120.651 | 100.0 | 40 | |
| Font: «Malta Elections». Arxivat de l'original el 2005-12-31. [Consulta: 16 juny 2009]. ||||||

## Referències

* ↑ Nohlen, Dieter; Stöver, Philip. Elections in Europe: A Data Handbook (en anglès). Nomos, 2010. ISBN 978-3-8329-5609-7.
# Watt (desambiguació)

«Watt» té aquests significats:
* Watt, unitat de potència del Sistema Internacional d'Unitats.
* Watt hora i quilowatt hora, unitats d'energia.
* Corba de Watt, en matemàtiques, una corba algebraica.
Biografies:
* James Watt (1736-1819), matemàtic i enginyer escocès.
* George Watt Park (1853-1935), empresari estatunidenc
* Billie Lou Watt (1924-2001), actriu
* Robert Watson-Watt (1892-1973), enginyer i físic escocès
* Wilfred Alexander Watt de Beuzeville (1884 - 1954), botànic australià.
* Sanchez Watt, futbolista.
Toponímia:
Viccionari
# Turó de la Llosa

El Turó de la Llosa, és un cim de 1.091,1 metres d'altitud situat en el terme municipal de la Pobla de Segur, al Pallars Jussà. Està situat a prop de l'extrem est del terme. És un dels Rocs de Queralt, que fan de dosser septentrional a la vall de la Noguera Ribagorçana just en deixar aquest riu l'estret de Collegats, dins del sector de Gramuntill, antic poble que queda al sud-est del Turó de la Llosa.
# Centre Valencianista de Xàtiva

El Centre Valencianista de Xàtiva (CVX) va ser una entitat valencianista de caràcter apolític fundada el 1935, i que tenia entre els seus membres més destacats Francesc Bosch i Morata, Gonçal Vinyes i Carles Sarthou. Amb el temps, i a poc a poc, el CVX va anar evolucionant i polititzant-se cap a l'esquerra fins a vincular-se amb el Partit Valencianista d'Esquerra, molt lluny dels plantejaments d'Acció i del canonge Gonçal Vinyes que seria afussellat al començament de la guerra civil espanyola.
El CVX participà activament en la celebració de la II Diada Valencianista de 1935, celebrada a la ciutat de Xàtiva, coincidint amb la Fira d'Agost.

## Referències

* ↑ Cròniques oblidades de la Fira de Xàtiva. Germà Ramírez Aledón. Llibre de la Fira de Xàtiva 2014.
# Campo de Villavidel

Campo de Villavidel és un municipi de la província de Lleó a la comunitat autònoma de Castella i Lleó. Forma part de la comarca d'Esla-Campos.

## Demografia

Evolució demogràfica :
| 1991 | 1996 | 2001 | 2004 |
| 413 | 360 | 313 | 289 |
# Arthrostylidium

Arthrostylidium és un gènere de bambús de la família de les poàcies, ordre de les poals, subclasse commelínides, classe liliòpsides, divisió magniliofitins.

## Taxonomia

* Arthrostylidium angustifolium Nash
* Arthrostylidium cacuminis McClure
* Arthrostylidium distichum Pilg.
* Arthrostylidium fimbrinodum Judz. et L. G. Clark
* Arthrostylidium grandifolium Judz. et L. G. Clark
* Arthrostylidium obtusatum Pilg.
* Arthrostylidium purpuratum McClure
* Arthrostylidium reflexum Ekman
* Arthrostylidium sarmentosum Pilg.
* Arthrostylidium scandens McClure
* Arthrostylidium subpectinatum Kuntze
# Forciolo

Forciolo (en cors Furciolu) és un municipi francès, situat a la regió de Còrsega, al departament de Còrsega del Sud. L'any 1999 tenia 69 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 124 | 132 | 106 | 75 | 56 | 69 |

## Administració

Llista d'alcaldes :
| Període | Identitat | Partit | Qualitat |
| 2001- | Jean-Pierre Bozzi | | |
# Tressé

Tressé (en bretó Trese, en gal·ló Tresei ) és un municipi francès, situat a la regió de Bretanya, al departament d'Ille i Vilaine. L'any 2006 tenia 314 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 171 | 225 | 184 | 221 | 241 | 250 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001-2008 | Francis Chartier | |
| 2008- | Didier Robin | |
# Eleccions legislatives malteses de 1962

Les Eleccions legislatives malteses de 1962 es van celebrar el 1962, i foren les primeres des que Malta es va proclamar independent. Va guanyar el Partit Nacionalista i el seu cap George Borg Olivier fou nomenat primer ministre.

## Resultats

Resum dels resultats electorals de 1962 a la Cambra de Diputats de Malta
| Partits | Partits | Vots | % | Escons | +/- |
| | Partit Nacionalista Partit Nazzjonalista | 63.262 | 42 | 25 | - |
| | Partit Laborista Partit Laburista | 50.974 | 34 | 16 | - |
| | Independents | 36.370 | 24 | 9 | - |
| | Total (participació 90,8%) | 150.606 | 100.0 | 50 | |
| Font: «Malta Elections». Arxivat de l'original el 2005-12-31. [Consulta: 16 juny 2009]. ||||||

## Referències

* ↑ Nohlen, Dieter; Stöver, Philip. Elections in Europe: A Data Handbook (en anglès). Nomos, 2010. ISBN 978-3-8329-5609-7.
# Tuïr d'Èvol

El petit poble de Tuïr d'Èvol (estàndard: [tu'iˈðɛβul], local: [tu'iˈðeβul]) és un poble de la comuna nord-catalana d'Oleta i Èvol, de la comarca del Conflent. Havia format part de l'antiga comuna, extingida el 1822, d'Èvol.

## Etimologia

Dividim l'etimologia d'aquest topònims en les dues parts del seu nom compost:

### Tuïr

Joan Coromines explica el topònim Tuïr a partir de la forma llatina villa tŭgŭrĭī, el mas de la cabana.

### Èvol

El mateix Joan Coromines, també a l'Onomasticon Cataloniae, manifesta en una llarga explicació la seva indecisió entre dues interpretacions de l'origen del nom del poble. D'una banda, postula el nom propi germànic Ebil, en la seva versió llatinitzada, Ebulus. De l'altra, l'origen podria trobar-se en el nom de la planta évol, o matacà, que, en llatí, era també ebulus.

## Geografia

El poble de Tuïr d'Èvol està situat a 808 metres d'altitud, majoritàriament damunt de la riba dreta de la Ribera d'Èvol, afluent de la Tet, a les Garrotxes del Conflent. Tot i ser un poble petit, té dos veïnats separats d'un centenar de metres. A la vora d'aquest riu, aigua avall, es troba també el poble d'Èvol.

## Bibliografia

* Becat, Joan. «103 - Oleta i Èvol». A: Atles toponímic de Catalunya Nord. II. Montoriol - el Voló. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Coromines, Joan. «Èvol». A: Onomasticon Cataloniae: Els noms de lloc i noms de persona de totes les terres de llengua catalana. Barcelona: Curial Edicions Catalanes i la Caixa, 1995 (Onomasticon Cataloniae, IV D - J). ISBN 84-7256-825-3.
* Coromines, Joan. «Tuïr». A: Onomasticon Cataloniae: Els noms de lloc i noms de persona de totes les terres de llengua catalana. Barcelona: Curial Edicions Catalanes i la Caixa, 1997 (Onomasticon Cataloniae, VII Sal-Ve). ISBN 84-7256-854-7.
* Ponsich, Pere; Lloret, Teresa; Gual, Raimon. «Oleta». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.

## Referències

* ↑ Coromines 1997.
* ↑ Coromines, 1995.
* ↑ El poble de Tuïr d'Èvol en els ortofotomapes de l'IGN
# Urgal

Urgal (en rus: Ургал) és un poble (un possiólok) del krai de Khabàrovsk, a Rússia, que el 2012 tenia 62 habitants. Pertany al districte rural de Verkhnebureïnski.

## Referències

* ↑ Закон Хабаровского края от 28 ноября 2012 г. N 239 «О преобразовании городского населенного пункта рабочий поселок Тырма, находящегося на территории Верхнебуреинского района Хабаровского края, путём изменения его статуса в сельский населенный пункт — поселок Тырма и о внесении изменений в отдельные законы Хабаровского края»
# Jeffrey Yohalem

Jeffrey Yohalem és el principal escriptor del joc Assassin's Creed: Brotherhood. Es va unir a Ubisoft Montreal on ha treballat amb els jocs: Tom Clancy's Rainbow Six Vegas 2 i Assassin's Creed II abans d'escriure Assassin's Creed: Brotherhood.
En el passat, va filmar i va dirigir el documental, Human Eaters, i va treballar per a The Daily Show amb Jon Stewart.
Guanyar el premi Writers Guild per la seva feina a Assassin's Creed: Brotherhood. També va ser nominat per a un Writers Guild i un premi BAFTA pel seu treball en Assassins Creed II.

## Referències

* ↑ http://blogs.wsj.com/speakeasy/2010/12/03/assassins-creed-brotherhoods-jeffrey-yolahem-offers-a-masterclass-on-writing-for-video-games/
* 1 2 http://gamerant.com/assassins-creed-brotherhood-secret-politics-dyce-56900/
* ↑ http://www.imdb.com/name/nm2978106/
* ↑ http://www.hollywoodreporter.com/news/social-network-inception-win-top-96962?page=show
* ↑ http://www.wga.org/content/default.aspx?id=3908 Arxivat 2014-04-26 a Wayback Machine.
* ↑ http://www.imdb.com/event/ev0000123/2010

## Enllaços externs

* http://www.mydvdinsider.com/2010/12/19/my-fave-flix/
* http://www.eurogamer.net/articles/2010-11-16-assassins-creed-brotherhood-review
* http://www.metacritic.com/game/xbox-360/assassins-creed-brotherhood
# Eleccions legislatives turques de 1983

Les eleccions legislatives turques de 1983 se celebraren el 6 de novembre de 1983 per a escollit els 399 diputats de la Gran Assemblea Nacional de Turquia. Foren les primeres eleccions després del cop d'estat del 1980 a Turquia. El partit més votat fou el Partit de la Mare Pàtria, considerat com a successor del Partit de la Justícia de Süleyman Demirel. Es va imposar al Partit Populista, successor del Partit Republicà del Poble, i al MDP, impulsat per la junta militar poc abans de les eleccions. Turgut Özal fou nomenat primer ministre de Turquia.

## Resultats

Resultats de les eleccions a l'Assemblea de Turquia de 6 de novembre de 1983.
| Partits | Partits | Vots | Vots | Vots | Escons | Escons |
| Partits | Partits | No. | % | +− % | No. | +− |
| | Partit de la Mare Pàtria (Anavatan Partisi) | 7.833.148 | 45,14 | - | 211 | - |
| | Partit Populista (Halkçı Partisi) | 5.285.804 | 30,46 | -- | 117 | -- |
| | Partit Nacionalista de la Democràcia (Milliyetçi Demokrasi Partisi) | 4.036.970 | 23,27 | -- | 71 | -- |
| | Independents | 195.588 | 1,13 | - | 0 | |
| Vots vàlids | Vots vàlids | 17.351.510 | 100,00 | | 399 | 0 |
| Vots nuls | Vots nuls | 99.166 | | | | |
| Vots totals | Vots totals | 18.238.362 | | | | |
| Electorat | Electorat | 19.767.366 | | | | |
| Participació | Participació | 92,3 |
| Fonts: electionresources.org |||||||